
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 09.11.2009                                                                                                                                                                                                                                  Pl-x 584/2009


R A P O R T
asupra propunerii legislative pentru modificarea art. 26 din Legea nr. 90/2001 privind
 organizarea şi funcţionarea Guvernului 
În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu propunerea legislativă pentru modificarea art. 26 din Legea nr. 90/2001 privind organizarea şi funcţionarea Guvernului, trimisă cu adresa nr. Pl-x 584/2009 din 9 noiembrie 2009, înregistrată sub nr.31/1045 din 9 noiembrie 2009.
Potrivit prevederilor art. 75 din Constituţia României, republicată, şi ale art.92 alin. (8) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată. 

Propunerea legislativă are ca obiect de reglementare modificarea art. 26 din Legea nr. 90/2001 privind organizarea şi funcţionarea Guvernului României şi a ministerelor în sensul că, prin excepţie de la prevederile alin. (3), în situaţii extraordinare a căror reglementare nu poate fi amânată, Guvernul să poată iniţia proiecte de lege pentru ratificarea unor tratate internaţionale, precum şi proiecte de lege privind bugetul de stat, şi bugetul asigurărilor sociale de stat. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 9 noiembrie 2009. 
În urma examinării iniţiativei legislative şi a opiniilor exprimate de către membrii Comisiei s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, propunerea legislativă pentru modificarea art. 26 din Legea nr. 90/2001 privind organizarea şi funcţionarea Guvernului, cu amendamentele admise care sunt redate în Anexa la prezentul raport.
Din numărul total de 25 membri ai Comisiei juridice, de disciplină şi imunităţi au participat la dezbateri   18 deputaţi.

În raport cu obiectul şi conţinutul său, ce vizează modificarea unei legi organice, propunerea legislativă face parte din categoria legilor organice. 

                                         VICEPREŞEDINTE,                                         p. SECRETAR,                                                                 

                                          Florin IORDACHE                                    Gabriel ANDRONACHE

      Consilier,

  Nicoleta Grecu
   Anexă                                                                                                                                     

AMENDAMENTE ADMISE:

	Nr.

crt.
	Text iniţiativă legislativă
	Textul amendamentului

(autor)
	Motivare

	1. 
	(Titlu)

Lege pentru modificarea Legii nr. 90/2001 privind organizarea şi funcţionarea Guvernului 
	(Titlu)

Lege pentru completarea art. 26 din Legea nr. 90/2001 privind organizarea şi funcţionarea Guvernului României şi a ministerelor

Autor: Comisia juridică.
	Pentru respectarea normelor de tehnică legislativă.

	2. 
	 Articol unic – Legea nr. 90/2001 privind Organizarea şi funcţionarea Guvernului României şi a ministerelor, se modifică după cum urmează:
	Articol unic – La articolul 26 din Legea nr. 90/2001 privind organizarea şi funcţionarea Guvernului României şi a ministerelor, publicată în Monitorul Oficial al României, Partea I nr. 164 din 2 aprilie 2001, cu modificările şi completările ulterioare, după alineatul (3) se introduce un nou alineat, alin. (4) cu următorul cuprins:  

Autor: Comisia juridică.
	Pentru respectarea normelor de tehnică legislativă.

	3. 
	 La art.26 se adaugă alin. 4 cu următorul cuprins:

„Alin. 4 - Prin excepţie de la prevederile alin. 3, în situaţii extraordinare a căror reglementare nu poate fi amânată, Guvernul poate iniţia proiecte de lege pentru ratificarea unor Tratate internaţionale şi Proiectele de Buget de stat şi al bugetului asigurărilor sociale de stat. 
	Se elimină.

 „ (4) Prin excepţie de la prevederile alin. (3), în situaţii extraordinare a căror reglementare nu poate fi amânată, Guvernul poate iniţia proiecte de lege pentru ratificarea unor tratate internaţionale şi proiectele legilor bugetului de stat şi ale bugetului asigurărilor sociale de stat. 

Autor: Comisia juridică.
	  Pentru respectarea normelor de tehnică legislativă.

